LT
C 472/44
Europos Sąjungos oficialusis leidinys
2022 12 12
4.
Ketvirtasis ieškinio pagrindas, kiek tai susiję su reikšmingos žalos nedarymo principu („Do No Significant Harm“ (DNSH)), pagrįstas Reglamento 2020/852 17 straipsnio 1 dalies d punkto ir Reglamento 1367/2006 10 straipsnio 2 dalies pažeidimu. 5.
Penktasis ieškinio pagrindas pagrįstas motyvavimo pareigos pažeidimu.
(1)
(2) (3) (4)
2021 m. birželio 4 d.
Komisijos deleguotasis reglamentas (ES) 2021/2139, kuriuo Europos Parlamento ir Tarybos reglamentas (ES) 2020/852 papildomas nustatant techninės analizės kriterijus, pagal kuriuos nustatoma, kokiomis sąlygomis ekonominė veikla laikoma svariai prisidedančia prie klimato kaitos švelninimo arba prisitaikymo prie jos ir ar ta ekonominė veikla nedaro reikšmingos žalos kitiems aplinkos tikslams (OL L 442, 2021, p. 1).
Konvencija dėl teisės gauti informaciją apie aplinką, dalyvauti priimant sprendimus ir teisės kreiptis į teismus aplinkos klausimais (OL L 124, 2005, p. 4).
2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).
2020 m. birželio 18 d Europos Parlamento ir Tarybos reglamentas (ES) 2020/852.
dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 (OL L 198, 2020, p. 13).
2022 m. spalio 14 d. pareikštas ieškinys byloje SE ir SF / Taryba (Byla T-644/22) (2022/C 472/51) Proceso kalba: prancūzų Šalys Ieškovai: SE, SF, atstovaujami advokatų S. Bonifassi, E. Fedorova, T. Bontinck, A. Guillerme ir L. Burguin Atsakovė: Europos Sąjungos Taryba
Reikalavimai Ieškovai Bendrojo Teismo prašo: — panaikinti Reglamentą (ES) 2022/1273 (1), kiek juo iš dalies keičiama Reglamento (ES) 269/2014 (2) 9 straipsnio 2 dalis ir ieškovams nustatoma pareiga pranešti, — priteisti iš Tarybos bylinėjimosi išlaidas.
Ieškinio pagrindai ir pagrindiniai argumentai Grįsdami ieškinį ieškovai remiasi keturiais pagrindais. 1.
Pirmasis ieškinio pagrindas grindžiamas tuo, kad Taryba viršijo įgaliojimus ribojamųjų priemonių srityje.
Ieškovai teigia, kad pareiga pranešti nėra būtina priemonė Sprendimui 2014/145/BUSP (3) įgyvendinti ir kad šia nuostata apribojama valstybių narių kompetencija įgyvendinti ribojamąsias priemones.
Be to, Taryba nebuvo kompetentinga pati sukurti ir apibrėžti pareigos pranešti nesilaikymą, nes tai nėra ribojamoji priemonė, ir suderinti sankcijų už šį nesilaikymą. 2.
Antrasis ieškinio pagrindas grindžiamas piktnaudžiavimu įgaliojimais, nes pareiga pranešti, nustatyta per trumpą terminą, kartu su valstybėms narėms nustatyta pareiga taikyti sankcijas už šios pareigos nesilaikymą, visų pirma konfiskavimo sankciją, buvo įtvirtinta siekiant kito tikslo, nei nurodyta. 3.
Trečiasis ieškinio pagrindas grindžiamas proporcingumo principo pažeidimu, nes pareiga pranešti nėra būtina, o su šios pareigos nesilaikymu siejamos pasekmės yra neproporcingos reglamentu siekiamam tikslui.